15.05.2025.

Nova energija kao umetnički podstrek

**Počinje 55. Perwoll Fashion Week**

Prolećni 55. Perwoll Fashion Week, temom Naše Sutra predstaviće brojne dizajnere, programe i modne trendove inspirisane umetničkim, ali i važnim životnim vrednostima.

Programi BFW-a realizovaće se u periodu od 15. do 20. maja 2025. u Hangaru i Kulturnom Centru Silosi u Luci Beograd. Kroz svoj sadržaj, vizuale i poruke biće istaknuto da sutra nije vreme koje dolazi, već trenutak koji počinje sada u društvu i u našoj modnoj zajednici. Razradu ove teme dobili smo od mladih dizajnera i studenata mode, čiji odgovori nisu samo reči, već i emocije, ideali i jake poruke kao što su - Vizija, Autentičnost, Obrazovanje, Hrabrost, Sloboda, Eko Svest, Ljubav i Harmonija. Svi ovi pojmovi postali su osnova naše kampanje, deo kreativnih procesa u modi, a i univerzalnih vrednosti koje uvek treba isticati.

Modne revije i mnogobrojni programi u okviru najuticajnije modne manifestacije u regionu obradovaće i ove sezone ljubitelje autorske domaće mode, ali i sve zainteresovane za ekologiju, umetnost i edukaciju. BFW predstavlja specifični kreativni potencijal novog vremena, pa je pored revijalnog programa, manifestacija obogaćena i izložbama, show room prezentacijama, vintage marketom, okruglim stolom, radionicama i performansima.

Glavni program 55. Perwoll Fashion Week-a počinje tematskom revijom NAŠE SUTRA, na kojoj će poznati modni dizajneri različitih generacija imati priliku da predstave modele inspirisane ključnim temama iz kampanje, idejama, porukama i ljudima, koji su zapaženi tokom ovog neverovatno uzbudljivog i emotivnog vremena. Studenti modnog dizajna Fakulteta digitalnih umetnosti Univerziteta Metropoliten predstaviće rezultat svog četvorogodišnjeg rada, istraživanja i oblikovanja umetničkog izraza. Modeli na toj reviji svedočiće o individualnosti, hrabrosti i inovativnosti, koje savremena modna scena sve više prepoznaje i vrednuje.

Drugog dana dominiraju revije kreatora autorske mode - Budislava, koja ove godine slavi jubilarnih 30 godina svoje karijere, Aleksandra Lalić, svima dobro poznata po svom aktivizmu u modi. Reviju FUN FUN Art by Srđan Šveljo, organizuju njegovi prijatelji za svog rano preminulog dragog saradnika, DJ-a i stilistu sa idejom da njegov brend bude aktivan i dalje.

Revijom pobednika konkursa Fashion Inkubator - Re:Think New by Perwoll, Iva Ivanović, Ivana Tokin i DMC Fashion by Danilo Mišković nastavljamo da edukujemo publiku inovacijama u sporoj i održivoj modi, sve važnijoj u promeni pristupa modnoj industriji poznatoj po principu 3 R – ReDuce, ReUse, ReCycle. Pokret ide u skladu sa vrednostima kao što su: svesnost, društvena odgovornost i održivost koje na pravi način podstiču našu Eko Svest.

Modne izložbe i prateći program održaće u foajeu Hangara. Posetioci će moći da uživaju u Izložbi modnih detalja BFW Fashion & Accessories, kao i Izložbi fotografija pobednice BFW Instashot konkursa - Mihaele Sovilj.

Modno-kreativna radionica za učenike osnovne škole Vladislav Ribnikar, drugare male Angeline Aćimović stradale u majskim događajima, završila je svoj prvi ciklus. Radionicu je vodila Dragana Ognjenović u saradnji sa Fondacijom Angelina i brojnim institucijama kulture. Posebnu izložbu na BFW-u činiće dečji radovi inspirisani Angelininim haljinama, koje su predstavljene na reviji pre godinu dana, kao i samim temama radionice.

Vikend Festival „IZMEĐU REDOVA I ŠAVOVA“, u svom programu imaće Dizajnerski Open Market, kao najveći dizajnerski market autorske mode kod nas. Ceo događaj će imati specifični festivalski karakter, zainteresovani će kupovinom moći da podrže domaće autore, njihov mali biznis i da prednost daju originalnim i unikatnim kreacijama. Pored toga zainteresovani će uživati i u mini revijama, showroom prezentacijama i po prvi put BFW će otvoriti svoja vrata za širu publiku. Festival će biti obogaćen i saradnjom sa Kulturnim Centrom Silosi, gde će biti upriličen Book Market, kao zanimljivo mesto za ljubitelje dobre knjige. Čitava zona Luke Beograd biće puna dešavanja - Gastrošor će biti pravo mesto za gurmane i hedoniste, koji će moći da isprobaju različite kuhinje, kao i specijalitete njihovih poznatih restorana.

Kulturni Centar Silosi biće takođe mesto dešavanja sve popularnijeg edukativno–kreativnog projekta Cirkulator pod umetničkom vođstvom Ane Trošić Trajković – modne dizajnerke i aktivistkinje održive mode. Cirkulator je programski osmišljen tako da pruži uvid u domene i značaj održive mode kroz više formata: promociju održivih praksi kroz markete i izložbe, edukaciju kroz radionice i prezentacije projekata, kao i okruglim stolom sa temom javnog zagovaranja u cilju osnaživanja tržišta održive mode.

Perwoll Fashion Week Closing Party je tradicionalna završnica svake manifestacije, pa će i ove sezone biti i događaj koji okuplja učesnike i goste koji sumiraju utiske, druže se i raduju ovom modnom događaju.

Beogradska nedelja mode, kao društveno odgovorna manifestacija, i ovoga puta je okrenuta aktuelnim dešavanjima i vrednostima koje ističu da moda nije samo estetika, već sredstvo komunikacije, izraza i promena.

Dobro došli na 55. Perwoll Fashion Week!

O kompаniji Henkel

Henkel, sа svojim brendovimа, inovаcijаmа i tehnologijаmа, zаuzimа vodeće pozicije nа tržištu širom svetа u industrijskom i potrošаčkom sektoru. Poslovni sektor Аdhezivi Tehnologije je globаlni lider nа tržištu lepkovа, zаptivаčа i funkcionаlnih premаzа. Sа sektorom Consumer Brаnds, kompаnijа drži vodeće pozicije posebno u sektorimа prаnjа vešа i održаvаnjа domаćinstvа i nege kose nа mnogim tržištimа i kаtegorijаmа širom svetа. Tri nаjjаčа brendа kompаnije su Loctite, Persil i Schwаrzkopf. U fiskаlnoj 2024. godini, Henkel je ostvаrio prodаju od preko 21,6 milijаrde evrа i prilаgođeni operаtivni profit od oko 3,1 milijаrde evrа. Prioritetne аkcije Henkelа su uvrštene u nemаčki indeks DАX. Održivost imа dugu trаdiciju u Henkel-u, а kompаnijа imа jаsnu strаtegiju održivosti sа specifičnim ciljevimа. Henkel je osnovаn 1876. godine i dаnаs zаpošljаvа rаznovrsni tim od više od 47.000 ljudi širom svetа - ujedinjen jаkom korporаtivnom kulturom, deljenim vrednostimа i zаjedničkom svrhom: „Pioneers аt heаrt for the good of generаtions“. Zа više informаcijа, molimo vаs posetite [www.henkel.rs](http://www.henkel.rs)

Kontаkt Jelenа Gаvrilović Šаrenаc Tijаnа Аntić

Telephone +381 60 207 22 09 +381 60 207 22 08

Emаil jelenа.sаrenаc@henkel.com tijаnа.аntic@henkel.com

Henkel Srbijа d.o.o.